ཐུགས་སྒྲུབ་བདེ་ཆེན་བཅུད་ཐིག་གི་བདུད་རྩི་སྨན་གྱི་སྒྲུབ་པ་འཚོགས་པའི་སྐབས་ཀྱི་བསྙེལ་ཟིན་ལ་ལྡེབ།
རབ་རྒྱན་ཤིང་ཁྱི་ལོའི་དབོ་ཟླའི་གྲལ་ཚེས་ལྔ་དགེ་བར་པདྨ་ཁྱུང་རྫོང་དུ་ཐུགས་སྒྲུབ་བདེ་ཆེན་བཅུད་ཐིག་གི་བདུད་རྩི་སྨན་གྱི་སྒྲུབ་པ་འཚོགས་པའི་སྐབས་ཀྱི་བསྙེལ་ཟིན། ཉིན་དང་པོར་ས་ཆོག་སྟ་གོན་རྒྱལ་ཐོ་རྒྱན་འགོད་སྨན་གྱི་རྒྱན་འགོད། བྱིན་འབེབ་མེ་ཏོག་ཆར་བསིལ་སོགས་རྒྱས་པ། གསོལ་ཁ་བཅས། ཉིན་གཉིས་པར་ཐུགས་སྒྲུབ་གཉིས་ཀྱི་སྒྲུབ་གཞུང་དཀྱུས་ལྟར། ཉིན་གསུམ་པ་ཁྲོལ་སྒྲུབ་ལ། འཚོགས་དང་པོ་བསྟོད་མཐར་གྲོལ། འཚོགས་གཉིས་པ། བསྙེན་པ་ཉུང་ཙམ་ལ་དཔལ་དགུའི་སྒེར་ཛབ྄་བཅས། དབྱངས་གསལ་ཡིག་བརྒྱ་རྟེན་སྙིང་བཅས་ལན་རེའི་མཐར། ཧཱུྃ། བདག་ཉིད་རྩ་བའི་སོགས་ཁྲོལ་སྒྲུབ་ཀྱི་དབུ་ནས་བཟུང་གདངས་འདེབས་རོལ་མོ་སོགས་ཕྱག་ལེན་རྣམས་མཆན་གསལ་ལྟར་གྱི་བཟླས་པའི་མཐར། སྟོང་ཚིག དབྱངས་གསལ་ཡིག་བརྒྱ་རྟེན་སྙིང་རྣམས་ལན་རེ། ཧཱུྃ་ཧྲཱིཿ བླ་མ་རིག་འཛིན་སོགས་དངོས་གྲུབ་བསྐུལ། ཉུལ་བསྐྲད་བསྡུས་པ། སྲུང་འཁོར། བྱིན་འབེབ་མེ་ཏོག་ཆར་བསིལ་ལ་དོན་བསྟོད་འདེབས། མཐར་རྒྱུད་གསུམ་རོལ་མོའི་སྐབས་སྨིན་ལུགས་ལྟར་བསྐོར། སྨན་ཛ྄བ་དབྱངས་བཞིན་གྲོལ། འཚོགས་གསུམ་པར། བརྒྱུད་འདེབས། སྐྱབས་སེམས། མཆོད་རླབས་སྔགས་རྣམས་ལན་རེ། གསང་སྒྲུབ་ཐུན་གདངས་སྤྱན་འདྲེན་མཆོད་བསྟོད་མཐར། ཧཱུྃ་ཧྲཱིཿ གཞི་དབྱིངས་མི་ཤིགས་སོགས་དང་ཐུགས་མཆོག་ཙིཏྟ་སོགས། བཟླས་པའི་མཇུག་སྟོང་ཚིག་དང་དབྱངས་གསལ་སོགས། ཁྲོལ་སྒྲུབ་སྔར་ལྟར་གདངས་རྣམས་བསྡུས་པ། བཟླས་པའི་མཐར་སྟོང་ཚིག་དབྱངས་གསལ་སོགས། བུམ་ཛབ྄། འོད་ཞུའི་མཐར་དངོས་གྲུབ་བསྐུལ་བ། ཧཱུྃ་ཧྲཱི། བདེན་ཆེན་གསང་བ་སོགས་ཉུལ་བསྐྲོད་སྔ་མ་ལྟར། སྲུང་འཁོར། བྱིན་འབེབ་ཀོང་སྤྲུལ་གསུང་རྡོར་སེམས་ལྟར། རྒྱུད་གསུམ་རོལ་མོ་སོགས་སྔ་མ་ལྟར་བསྐོར། ཛབ་དབྱངས། སྨན་སྒྲུབ་ནི་ཛབ྄་ཀྱི་ཡན་ལག་དང་། དངོས་གྲུབ་བསྐུལ་བ་ནི་ཛ྄བ་ཀྱི་རྗེས་རིམ་ཡིན་པས། སྨན་སྒྲུབ་བུམ་ཛབ྄་རྣམས་ཀྱི་རྗེས་སུ་དངོས་གྲུབ་ལེན། ཆོས་དབྱིངས་རབ་འབྱམས། བསམ་ལྷུན་གྱི་སྐྱབས་སེམས་བྱིན་འབེབ་གདངས་ཐུང་། སྤྱན་འདྲེན་ཐུན་གདངས། བཟླས་པའི་མཐར། སྟོང་ཚིག དབྱངས་གསལ་སོགས། ཁྲོལ་སྒྲུབ་སྟོང་ཚིག་དབྱངས་གསལ་སོགས་ཀྱི་མཐར། བསང་བསུར་ལ་སྨིན་གླིང་གི་བསང་རོལ་དང་བསང་འདེབས་བཅས། མཐར་འབེབ་མཐར་ལ་སུམ་བརྡུང་སྦྲེལ་ནས། མཁའ་འགྲོ་ནོར་ལྷ། གཡང་འགུག་ཚར་གསུམ། བསྡུ་རིམ། བསམ་ལྷུན། དངོས་གྲུབ་བསྐུལ་བ་བདེ་བཤེགས་སྟོན་པ་སོགས་གུང་ཚིགས་གྲོལ། ཕྱི་དྲོ་ཡར་འཚོགས་ལ་དཀོན་སྤྱི་གསར་གསོལ། ཚེ་རིང་མ་རྒྱས་པ། རྗེས་བསྡུའི་མཐར་རྒྱ་གར་པན་ཆེན་སོགས་གྲོལ། འཚོགས་ལྔ་པར། ཚོགས་ཞུས་ནས་ཚོགས། བསམ་ལྷུན་བསྐང་བ། ན་རཀ་སྐོང་ཆོག ཚོགས་བསྒྲལ་དབང་ཆོག་ཚོགས་དྲངས། ལྷག་མ། རིག་འཛིན་བླ་མའི་སོགས་ཚན་གསུམ་འཚོགས་གྲོལ། འཚོགས་དྲུག་པ། ཞྭ་བཞེས་དགུ་བརྡུང་ནས། བཞེངས་སྐུལ་ཕྱིན་དཀྱུས་ལྟར་ལ། ཉུལ་བསྐྲད་རྒྱས་པ། སྲུང་འཁོར། བཞེངས་ལ། བྱིན་འབེབ་དཔལ་ལྡན་ནུབ་ཕྱོགས། སུམ་བརྡུངས། ཆོས་དབྱིངས་ཁྱབ་གདལ་སུམ་བརྡུངས་ཀུན་ཁྱབ་འགྱུར་མེད་ཚར་བཞི། རྒྱུད་གསུམ་རོལ་མོ་ཚོགས་ལུགས་ལྟར་བསྐོར། ཛབ་དབྱངས། རིགས་གསུམ་པདྨ་སོགས་རྒྱུན་ཆགས་ལྟར་གྲོལ། ཉིན་བཞི་པ་ཉིན་གསུམ་པ་དང་ཁྱད་པར་མེད། ཉིན་ལྔ་པ་ཅུང་སྔ་བར་འཚོགས། འཚོགས་དང་པོ་སྔར་ལྟར། ཚོགས་གཉིས་པ་ཛབ྄་སྔར་ལྟར་ལ་བསྙེན་པ་རྣམས་ཉུང་ཙམ། དཔལ་དགུའི་ཛབ྄་བསྐུལ་ཧྲོབ། ཁྲོལ་སྒྲུབ་བསྡུས་པ་ལ། བྱིན་འབེབ་ཆོས་དབྱིངས་ཁྱབ་གདལ། རྒྱུད་གསུམ་རོལ་མོ། ཛབ྄་དབྱངས། ཧཱུྃ། ཡེ་ཤེས་སྙིང་པོ་ནས་དབང་ལེན་མཐའ་བདག་ཐིམ་དངོས་གྲུབ་མཆོག་ཐོབ་གྱུར་བར། རྒྱུ་སྐར་གཏོར་འབུལ་མཐར་གྲོལ། འཚོགས་གསུམ་པར། ཕྱེ་མ་སྒྲུབ་པའི་ཐོག་མར་རུ་ལུའི་ཛབ྄་དབྱངས་སོགས་ནས་བརྡུང་བཏག་གི་སྐོར་དང་། ལས་བྱང་རྗེས་མ་ཉུལ་བསྐྲད་བྱིན་འབེབས། བསམ་ལྷུན་ལས་བྱང་། མཁའ་འགྲོ་ནོར་ལྷ། དངོས་གྲུབ་བསྐུལ་བའི་མཐར། སྨན་བསྙལ་བའི་ལས་ཀ་གྲུབ་ཚོད་དང་བསྟུན་ནས། ཧཱུྃ། བདུད་རྩི་གསང་བའི་སོགས་སློབ་དཔོན་གྱིས་རྒྱ་འཆིངས་ལ་ཐེལ་ཚེ་གདབ། བཛྲ་རཀྵ་རཀྵ་ཧཱུྃ་ཧཱུྃ་ཧཱུྃ། བདེ་གཤེགས་སྟོན་པ་སོགས་གུང་ཚིགས་གྲོལ། འཚོགས་བཞི་པར། ཧཱུྃ་ཧཱུྃ་བི་ཤྭ་བཛྲ་སོགས་ཀྱིས་བགེགས་བསྐྲད་བྱས་ལ་། འཚོགས་པ་བཞེངས་ནས། བཛྲ་ཙཎྜ་སྔགས་དབྱངས་སོགས་རྒྱན་འགོད་མཐར་བཞུགས་ལ། བྷྲཱུྃ། བི་ཤྭ་སོགས་ཕྱེ་མ་སྒྲུབ་པ། ཉུལ་བསྐྲད། བྱིན་འབེབ་མེ་ཏོག་ཆར་བསིལ། རྒྱུད་གསུམ་རོལ་མོ། སྨན་གྱི་ཛབ྄་དབྱངས་བཅས་གྲོལ། འཚོགས་བཞི་པ་འདི་སྔ་དྲོ་འམ་ཕྱི་དྲོ་གང་བདེ་ཉི་མའི་ཆ་ཚོད་དང་སྦྱར། འཚོགས་ལྔ་པ་གསོལ་ཁ་ཕྱིན་རྒྱུན་ལྟར། དགོང་མོའི་བྱིན་འབེབས་ལ་རྡོར་སེམས་བྱིན་འབེབ་སྦྱར། ཉིན་དྲུག་པ། འཚོགས་དང་པོ་རྒྱུན་ལྟར། གཉིས་པ་ཛབ྄་ཀྱི་སྐོར་རྒྱུན་ལྟར་ལ་བསྙེན་པ་རྣམས་ཉུང་ཙམ་མཐར། བྷྲཱུྃ་བི་ཤྭ་སོགས་ཕྱེ་མ་སྒྲུབ་པ་ལ་འཇུག་ཅིང་། འཚོགས་ཐུན་བགོ་ལུགས་སོགས་སྔར་ཁྲོལ་སྒྲུབ་ལྟར། ཉིན་བདུན་པ། བརྒྱད་པ། དགུ་པ་རྣམས་ལ་དེ་ལྟར། ཉིན་བཅུ་པ་དབབ་བསྐྱིལ་ལ། སྨན་ཛབ྄་ཉུང་ཙམ་གྱི་སྟོང་ཚིག་རྗེས། ཞྭ་བཞེས། ཧཱུྃ། ང་ནི་ཁྱབ་བདག་སོགས། སྔགས་སྟོང་ཕྲག་སྤྱི་འགོ་ནས། ཡིག་་བརྒྱ། ཧཱུྃ་ཧྲཱིཿ བླ་མ་རིག་འཛིན་སོགས་གཞུང་གི་དངོས་གྲུབ་བསྐུལ་བ། ཉུལ་བསྐྲོད་དང་བྱིན་འབེབ་རྒྱུན་ལྟར། ཛབ྄་དབྱངས་བཅས། ཐུན་གཉིས་པར་ཡང་དེ་ལྟར་ལ། བསྐྱིལ་སྔགས་མཐར་མ་མོ་བརྒྱད་བསྐུལ་དང་དེའི་སྔགས་བཟླ། ཧཱུྃ། ང་ནི་དཔལ་ལྡན་སོགས། ཁྲག་འཐུང་རིགས་ལྔའི་སོགས་དང་སྔགས་བཟླས་མཐར། ཡིག་བརྒྱ། གསང་སྒྲུབ་ཀྱི་དངོས་གྲུབ་བསྐུལ་བ། ཉུལ་བསྐྲད། བྱིན་འབེབ། ཛབ྄་དབྱངས་བཅས། ཐུན་གསུམ་པ་དེ་ལྟར་ལ། ཡིག་བརྒྱའི་མཐར། ལྷ་ཚོགས་རྗེས་ཆགས་སོགས་འོད་ཞུ་བྱ། བསང་གསོལ་ཕྱིན་རྒྱུན་ལྟར། ཉིན་བཅུ་གཅིག་པར། ཐོ་རངས་ཅུང་སྔ་བར་འཚོགས་ལ། ལས་བྱང་རྒྱུན་ལྟར་གྱི། ཛབ྄་བསྐུལ་རྒྱས་པ་མི་དགོས། སྟོང་ཚིག་གི་རྗེས་དབྱངས་གསལ་སོགས། མཐར་སུམ་བརྡུངས་ནས་གསང་སྒྲུབ་བསྡུས་པ། བསྙེན་པ་རྣམས་གྲུབ་རྗེས་བུམ་བཟླས་འོད་ཞུ། དངོས་སྒྲུབ་བསྐུལ་བ། སྨན་སྒྲུབ་དབབ་བསྐྱིལ་དབང་དུ་བྱ་བའི་བར་སྔར་ཉིན་ལྟར་དང་། སྨན་སྒྲུབ་ཀྱི་བྱ་བ་ལོ་ཀི་བཟླས་རྗེས། སྒྲུབ་ཁོག་ལྟར་དངོས་སྒྲུབ་ཀྱི་ཛབ྄་རྒྱུན་སྤེལ་བཞིན་གྲོལ། འཚོགས་གཉིས་པ། ཇི་ལྟར་བལྟམས་པ་སོགས། བཀའ་བགོ་ནས་སྒྲུབ་ཁོག་ལྟར་གཞུང་གི་དངོས་སྒྲུབ་ལེན་ཆོག་དབང་བསྐུར་བཅས་གྲུབ་ནས། སློབ་དཔོན་གྱིས་སྨན་གྱི་ཕན་ཡོན་སྟོང་ཐུན་གསུང་རྗེས་སྨན་སྒྲུབ་གཞུང་གི་དངོས་སྒྲུབ་ལེེན་པ་དཀྱུས་ལྟར་དང་། དེ་རྗེས་ཚེ་སྒྲུབ་ཚེ་དབང་། ཞབས་བརྟན་རིགས་བཅས་གྲོལ། འཚོགས་གསུམ་པ། གསོལ་ཁ་གཏོར་གཤེགས་བཅས། ཚོགས་བསྐང་རྗེས་དགྲ་བགེགས་དཔུང་འཇོམས། ཉུལ་ལིང་བསྲེག་གྲོལ། འཚོགས་བཞི་པ། ཚོགས་དྲངས། ལྷག་མ་ཕྱིན་དཀྱུས་ལྟར་གྱི། བསྡུ་ལྡང་། སྒྲུབ་ཁོག་གི་གོ་བསྒོ་བཅས། རྒྱལ་ཐོ་དང་སྒོ་བྱང་བསྡུ་ནས་འཚོགས་གྲོལ། གུང་ཚིགས། འཚོགས་ལྔ་པ། ཁྲོམ་དབང་། ཕུར་དཀྲོལ་ཕྱིན་དཀྱུས་ལྟར་མཐར་དབྱུངས་ནས་བཀྲ་ཤིས་དང་སྨོན་ལམ། བསྟན་རྒྱས་སྨོན་ལམ་བཅས་གྲོལ་བས་ལེགས་པར་གྲུབ་པ་ལགས།། ༈ སྨན་གྱི་སྒྲུབ་ཆེན་སྐབས། འཚོགས་དང་པོ་བསྟོད་མཐར་གྲོལ། འཚོགས་གཉིས་པ་བསྙེན་པ་བསྡུས་ཙམ་དང་། ཁྲོལ་སྒྲུབ་བསྡུས་པ། ཉུལ་སྐྲོད། བྱིན་འབེབ་བསྡུས་པ། ཡེ་ཤེས་སྙིང་པོ་སོགས་ནས། རྒྱུ་སྐར་གྱི་གཏོར་འབུལ་མཐར་གྲོལ། ༈ འཚོགས་གསུམ་པ་ཕྱེ་མར་སྒྲུབ་པའི་ཐོག་མར། རུ་ལུའི་ཛབ྄་དབྱངས་སོགས་ནས། བརྡུང་བཏག་གི་སྐོར་དང་ལས་བྱང་རྗེས་མའི་མཐར། ལས་ཀ་འགྲུབ་ཚོད་དང་བསྟུན་ནས། བདུད་རྩི་གསང་བའི་སོགས། བཛྲ་རཀྵ་ཧཱུྃ་ཧཱུྃ་ཧཱུྃ། ༈ འཚོགས་བཞི་པ། ཧཱུྃ་ཧཱུྃ་ཧཱུྃ་བི་ཤྭ་བཛྲ་སོགས་ནས། ཕྱེ་མའི་རྒྱན་འགོད་མཐར། བྷྲཱུྃ་བི་ཤྭ་སོགས་ཕྱེ་མར་སྒྲུབ་པ། ཉུལ་བསྐྲད་བྱིན་འབེབ་རྒྱས་པ། ཛབ྄་དབྱངས་བཅས་གྲོལ། ༈ འཚོགས་ལྔ་པ་གསོལ་ཀ་ཕྱིན་རྒྱུན་ལྟར། འཚོགས་བཞི་པའི་སྔ་དྲོའམ། ཕྱི་དྲོ་གང་བདེ་ཉི་མའི་ཆ་ཚོད་དང་བསྟུན་དབབ་བསྐྱིལ་ཉིན། ཕྱེ་མ་སྒྲུབ་པ་སྔར་ལྟར་ལ། སྨན་གྱི་སྟོང་ཚིག་གི་རྗེས་སུ། ཧཱུྃ། ང་ནི་ཁྱབ་བདག་སོགས། དེའི་སྔགས་བཟླ། ཧཱུྃ། བདག་ཅག་སྐལ་ལྡན་སོགས། བསྐྱིལ་སྔགས་བཟླས་གྲུབ་རྗེས། ཡིག་བརྒྱ། ཧཱུྃ་ཧྲཱིཿ བླ་མ་རིག་འཛིན་སོགས་གཞུང་གི་དངོས་གྲུབ་བསྐུལ་བ་དང་། ཉུལ་བསྐྲད་བྱིན་འབེབ་སོགས་རྒྱུན་ལྟར། ༈ ཐུན་གཉིས་པ་ལ་དེ་ཇི་ལྟ་བའི། བསྐྱིལ་སྔགས་གྲུབ་རྗེས་མ་མོ་བརྒྱད་བསྐུལ་དང་དབང་དུ་བྱ་བའི། བྷནྡྷ་བྷནྡྷ་ཧཱུྃ་ཧྲཱིཿཋཿབཟླས་རྗེས་ཡིག་བརྒྱ་ཕྱིན་གོང་ལྟར། ༈ ཐུན་གསུམ་པ་ལ་དེ་ལྟར་གྱི་དབང་དུ་བྱ་བའི་བཟླས་པའི་རྗེས། ཡིག་བརྒྱ་དང་། ལྷ་ཚོགས་རྗེས་ཆགས་འོད་ཞུ་བྱས་ལ་བསང་ལ་འཇུག ༈ ཐུགས་སྒྲུབ་དངོས་སྟ་སྦྲེལ་སྐབས། རྒྱན་འགོད་མཐར་བྱིན་འབེབས་སོགས་གྲུབ་རྗེས། ཚིག་བདུན་གསོལ་འདེབས། སྐུ་གསུམ་གསོལ་འདེབས། བརྒྱུད་འདེབས། སྐྱབས་སེེམས། ཨཱཿའདུས་མ་བྱས་དངོས་སོགས་ཕྱི་སྒྲུབ་དཀྱུས་ལྟར་གྱི། གཞི་གྲོལ་རིག་འཛིན་བླ་མའི་གསང་བ་གསུམ། མངོན་གྱུར་དབྱིངས་ཀྱི་གཏན་སྲིད་ཟིན་པར་གྱུར། བར་དང་། དེ་ནས་མཆོད་པ་བྱིན་རླབས་ནས་བཟུང་སྒྲུབ་གཞུང་གི་འདོན་བྱ་ཇི་ལྟ་བ། དཔལ་དགུ་སོགས་ཛབ྄་ཀྱི་མཐར་ཛབ྄་རྒྱུན་སྤེལ། གསང་སྒྲུབ་བསྡུས་པ་བྱས་ན་ཆོག ཚོགས་ཀྱི་སྐབས་ན་རཀ་སྐོང་ཆོག་བཞག མཐར་ཉུལ་བསྐྲད་བྱིན་འབེབས་སོགས་རྒྱུན་ལྟར་བྱས་པས་འགྲུབ་པ་ལགས།། །།